REGOLAMENT TAL-KUMMISSJONI (KE) Nru 239/2007
tas-6 ta’ Marzu 2007
li jistabbilixxi regoli dettaljati għall-applikazzjoni tar-Regolament (KE) Nru 404/93 rigward ir-rekwiżiti għall-komunikazzjonijiet fis-settur tal-banana
IL-KUMMISSJONI TAL-KOMUNITAJIET EWROPEJ,
Wara li kkunsidrat t-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 404/93 tat-13 ta’ Frar 1993 dwar l-organizzazzjoni komuni tas-suq tal-banana (1), u b’mod partikolari l-Artikolu 29a tiegħu,
Billi:
(1)
L-organizzazzjoni komuni tas-suq tal-banana ġiet emendata b’mod sostanzjali b’effett mill-1 ta’ Jannar 2007 bir-Regolament tal-Kunsill (KE) Nru 2013/2006 tad-19 ta’ Diċembru 2006 li jemenda r-Regolamenti (KEE) Nru 404/93, (KE) Nru 1782/2003 u (KE) Nru 247/2006 rigward is-settur tal-bananaĠU L 384, 29.12.2006, p. 13..
(2)
B’mod partikolari ġew aboliti r-regoli dwar l-iskema ta’ għajnuna kumpensatorja. Madankollu, għall-monitoraġġ tat-tħaddim tas-suq tal-banana, huwa neċessarju għall-Kummissjoni li tkompli tirċievi informazzjoni dwar il-produzzjoni u l-kummerċjalizzazzjoni tal-banana prodotta fil-Komunità. Għandhom jiġu stabbiliti regoli li jkopru l-komunikazzjoni ta’ tali informazzjoni mill-Istati Membri. Tali komunikazzjonijiet għandhom ikunu komparabbli mal-informazzjoni ikkomunikata taħt ir-reġim preċedenti, waqt li fl-istess ħin ikunu ssimplifikati sa fejn possibbli. Id-dispożizzjonijiet dwar tali komunikazzjonijiet stabbiliti fl-Artikolu 2(1)(d) tar-Regolament tal-Kummissjoni (KE) Nru 2014/2005 tad-9 ta’ Diċembru 2005 dwar liċenzji taħt l-arranġamenti għall-importazzjoni tal-banana fil-Komunità rigward banana rilaxxata f’ċirkolazzjoni ħielsa bir-rata ta’ dazju tat-tariffa doganali komuni (2) li issa ġie sostitwit b'Artikolu ieħor, għandhom għalhekk jiġu mħassra. Ir-Regolament (KE) Nru 2014/2005 għandu għaldaqstant jiġi emendat.
(3)
Il-miżuri previsti f’dan ir-Regolament huma skont l-opinjoni tal-Kumitat għall-Frott u l-Ħxejjex Friski,
ADOTTAT DAN IR-REGOLAMENT:
Artikolu 1
1. L-Istati Membri għandhom jikkomunikaw lill-Kummissjoni fir-rigward ta’ kull perjodu ta’ rapportar dawn li ġejjin:
(a)
il-kwantità ta’ banana prodotta fil-Komunità li hija kkummerċjalizzata:
(i)
fir-reġjun ta’ produzzjoni tagħhom,
(ii)
barra mir-reġjun ta’ produzzjoni tagħhom;
(b)
il-prezzijiet medji ta’ bejgħ fis-swieq lokali ta’ banana ħadra prodotta fil-Komunità li hija kkummerċjalizzata fir-reġjun ta’ produzzjoni tagħhom;
(ċ)
il-prezzijiet medji ta’ bejgħ għal banana ħadra fl-istadju ta’ kunsinna fl-ewwel port ta’ ħatt (oġġetti mhux maħtuta) rigward banana prodotta fil-Komunità li hija kkummerċjalizzata fil-Komunità barra mir-reġjun ta’ produzzjoni tagħhom;
(d)
previżjonijiet tad-dejta msemmija f’punti (a), (b) u (ċ) għaż-żewġ perjodi ta’ rapportar sussegwenti.
2. Ir-reġjuni ta’ produzzjoni għandhom ikunu:
(a)
il-Gżejjer Kanarji,
(b)
Guadeloupe,
(c)
Martinique,
(d)
Madeira, l-Azores u Algarve,
(e)
Kreta u Lakonja,
(f)
Ċipru.
3. Il-perjodi ta’ rapportar għal sena kalendarja għandhom ikunu:
(a)
Jannar sa April inklussivi,
(b)
Mejju sa Awwissu inklussivi,
(ċ)
Settembru sa Diċembru inklussivi.
Il-komunikazzjonijiet għal kull perjodu ta’ rapportar għandhom isiru sa mhux iktar tard minn ħmistax il-ġurnata tat-tieni xahar wara l-perjodu ta’ rapportar.
4. L-informazzjoni msemmija fil-paragrafu 1 għandha tintbagħat permezz tas-sistema elettronika indikata mill-Kummissjoni.
Artikolu 2
Il-punt (d) tal-Artikolu 2(1) tar-Regolament (KE) Nru 2014/2005 huwa mħassar.
Artikolu 3
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 6 ta’ Marzu 2007.